CELEX: 22017D1367
Language: fi
Date: 2017-05-16 00:00:00
Title: Etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen sekakomitean päätös No 1/2017, annettu 16 päivänä toukokuuta 2017, Ukrainan hakemuksesta tulla etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen sopimuspuoleksi [2017/1367]

22.7.2017   
            
            
               FI
            
            
               Euroopan unionin virallinen lehti
            
            
               L 191/11
            
         ETUUSKOHTELUUN OIKEUTTAVIA PANEUROOPPA–VÄLIMERI-ALKUPERÄSÄÄNTÖJÄ KOSKEVAN ALUEELLISEN YLEISSOPIMUKSEN SEKAKOMITEAN PÄÄTÖS No 1/2017,
   annettu 16 päivänä toukokuuta 2017,
   Ukrainan hakemuksesta tulla etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen sopimuspuoleksi [2017/1367]
   SEKAKOMITEA, joka
   ottaa huomioon etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen (1),
   sekä katsoo seuraavaa:
   
               (1)
            
            
               Etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen, jäljempänä ’yleissopimus’, 5 artiklan 1 kohdassa määrätään, että kolmas osapuoli voi liittyä yleissopimuksen sopimuspuoleksi, jos hakijamaalla tai -alueella on voimassa oleva vapaakauppasopimus, jossa vahvistetaan etuuskohteluun oikeuttavat alkuperäsäännöt vähintään yhden sopimuspuolen kanssa.
            
         
               (2)
            
            
               Ukraina toimitti liittymistä koskevan kirjallisen hakemuksen 12 päivänä syyskuuta 2016.
            
         
               (3)
            
            
               Ukrainalla on voimassa oleva vapaakauppasopimus useiden yleissopimuksen sopimuspuolten kanssa, ja se täyttää näin ollen yleissopimuksen 5 artiklan 1 kohdassa määrätyn edellytyksen sopimuspuoleksi tulemiselle.
            
         
               (4)
            
            
               Yleissopimuksen 4 artiklan 3 kohdan b alakohdassa määrätään, että sekakomitea tekee päätöksen kolmansille osapuolille esitettävistä kutsuista liittyä yleissopimukseen,
            
         ON HYVÄKSYNYT TÄMÄN PÄÄTÖKSEN:
   1 artikla
   Ukraina kutsutaan liittymään etuuskohteluun oikeuttavia Paneurooppa–Välimeri-alkuperäsääntöjä koskevaan alueelliseen yleissopimukseen.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 16 päivänä toukokuuta 2017.
      
         
            Sekakomitean puolesta
         
         
            Puheenjohtaja
         
         Péter KOVÀCS
      
   
   
      (1)  EUVL L 54, 26.2.2013, s. 4.